[{"text_idx": "#000000", "text": "Issver, kuidas ma igatsen blogimist. Viimase aja remondiga olen ma \u201cna\u0308dalas postitus\u201d graafikus ja see on ju katastroof. Ka\u0308ed va\u0308risevad lausa."}, {"text_idx": "#000001", "text": "Sel na\u0308dalal avaldati Postimehes lugu inimeste \u201ckiiksudest kallutatud elust\u201c. Kiiksude all on siis mo\u0303eldud kompulsiivseid tegusid, mida me peame tegema, sest et... eee.. noh, u\u0308ldiselt mo\u0303juva po\u0303hjuseta. U\u0308ldiselt teeme me neid tegusid, sest me usume midagi vo\u0303i oleme harjunud vo\u0303i... lihtsalt nii on. Seda lugu lugedes mo\u0303tlesin ma sellele, et mu ko\u0308o\u0308gielu on nendest tegudest ikka o\u0303ige kallutatud. Na\u0308iteks:"}, {"text_idx": "#000002", "text": "Ko\u0308o\u0308gis peab olema eraldi lo\u0303ikelaud, millel hakitakse ainult magusaid asju (pa\u0308hkleid, s\u030cokolaadi jms). Jumal hoidku, kui keegi sellise lo\u0303ikelaua peal liha vo\u0303i ku\u0308u\u0308slauku lo\u0303ikama hakkab. U\u0308ldsegi millegi ja\u0308rgi lo\u0303hnav lo\u0303ikelaud on jube na\u0308htus.\nSalatis peavad ko\u0303ik kuubikud u\u0308hesuurused olema. Muna olgu alati kuubikuteks lo\u0303igatud (miks, MIKS, ometi te muna kahvliga purustate?).\nKo\u0303ik toit ku\u0308lmkapis peab olema pakendatud vo\u0303i kilega kaetud. Selline asi nagu \u201cku\u0308lmkapi lo\u0303hn\u201d on pa\u0308riselt olemas.\nTaldrikul ei tohi va\u0308rske salat kuuma toiduga kokku puutuda ja eriti kastmega u\u0308le ujutatud olla. Salati mo\u0303te on olla va\u0308rske ja kro\u0303mps, mitte pehme ja la\u0308bivettinud (u\u0308ks peamistest po\u0303hjustest, miks ma so\u0308o\u0308klates so\u0308o\u0308mas ei ka\u0308i).\nKuuma vett PEAB kruusis olevale teepakile kallama. Mitte kallama kuuma vett kruusi ja siis teepakk kruusi panna. KES u\u0308ldse teeb nii? (vastus: mu abikaasa).\nVorst/juust peab katma korralikult kogu vo\u0303ileiva, et ko\u0303ik ampsud oleksid vo\u0303imalikult sarnase maitseva\u0308a\u0308rtusega. Ainult viimane amps vo\u0303ib olla parim. U\u0308ldse olen suur viimase ampsu idealiseerija.\nMa vist enam ei peagi teile ra\u0308a\u0308kima, kui oluline on see, et magustoidud oleksid ideaalsed ja iga ku\u0308u\u0308neja\u0308lg vo\u0303i ta\u0308ke, mille suudan silutud tordipinnale tekitada, tekitab minus omakorda minisu\u0308dari (vabandust no\u0303nda lapsiku so\u0303navara eest)."}, {"text_idx": "#000006", "text": "Aga selle laimi-pa\u0308hklikoogi tegin u\u0308heks toredaks perekondlikuks istumiseks, kui perekond lo\u0303puks me uut korterit vaatama tuli. Kook on ha\u0308sti mo\u0303nus \u2013 laim annab va\u0308rskuse ja pa\u0308hklid maheduse. Kuigi tunnistan ausalt u\u0308les, et tegemist on rammusa ampsuga. Sestap tegin ise va\u0308ikese (ja minu tavapa\u0308raste kookidega vo\u0303rreldes ka madala, 5-6 cm) koogikese. Suurema vormi tarvis vo\u0303ib 1,5 koguse vo\u0303tta."}, {"text_idx": "#000007", "text": "150 g pa\u0308hkleid (pistaatsia, mandlid vms)"}, {"text_idx": "#000009", "text": "Po\u0303hja jaoks ro\u0308sti kuival pannil pa\u0308hklid ja seeja\u0308rel purusta need suhkru ja vo\u0303iga saumikseri abil u\u0308htlaseks massiks. Suru saadud mass ku\u0308psetusvormi po\u0303hjale ja aseta vorm ku\u0308lmkappi."}, {"text_idx": "#000010", "text": "Ta\u0308idise jaoks pane tu\u0308keldatud s\u030cokolaad kaussi ootele. Z\u030celatiinilehed pane ku\u0308lma vette likku ja kui need on paisunud, siis pane need s\u030cokolaadiga u\u0308hte kaussi."}, {"text_idx": "#000011", "text": "Vesivannil kuumuta kahe laimi mahl, kolme koor, piim, suhkur, muna ja munakollane. Vispelda pidevalt, kuni saad siidja heleda vahu. To\u0303sta see tulelt ja kalla kohe s\u030cokolaadile. Sega u\u0308htlaseks massiks ja pigista hulka veel u\u0308he laimi mahl."}, {"text_idx": "#000012", "text": "Eraldi kausis vahusta vahukoor vanillsuhkruga. Kui u\u0308leja\u0308a\u0308nud ta\u0308idis on juba jahtunud, siis sega sellele kiiresti vispliga hulka kolmandik vahukoorest. Seeja\u0308rel vo\u0303ta spaatel ja sega sellega ettevaatlikult hulka u\u0308leja\u0308a\u0308nud vahukoor. Kalla ta\u0308idis po\u0303hjale ja lase koogil ku\u0308lmkapis u\u0308leo\u0308o\u0308 hanguda. Kaunista vastavalt soovile. Minul on kasutatud beseed ja pistaatsiapa\u0308hkleid."}, {"text_idx": "#000013", "text": "haha, nii tuttav jutt! Eriti punktid 3, 4 ja 5 \ud83d\ude00 Va\u0308lja arvatud see nimekirja lo\u0303pus olev ta\u0308iendus pesemata no\u0303ude ja ma\u0308a\u0308rdunud pliidi kohta \ud83d\ude00 Ma olen lisaks veel koristamisfriik\nHaaaa, tead, kui ma kogu oma kiiksumise juures veel koristamisfriik oleks, siis see la\u0308heks juba ka\u0308est.. \ud83d\ude00 Hea, et mul abikaasa ikka vo\u0303tab selle koristamise asja enda peale tihti..\nMerle Aland January 31, 2017\nTere. Seda Laimimousseed on vo\u0303imalik ka ku\u0308lmutada, eksole? Ei tohiks miskit juhtuda?\nJah, usun, et pole probleemi \ud83d\ude42\nMerle Aland February 1, 2017\nA\u0308ita\u0308h . Sulle ko\u0303ike ilusat ning jo\u0303udu eelseisvaks su\u0308ndmuseks. \ud83d\ude42"}, {"text_idx": "#000014", "text": "haha, nii tuttav jutt! Eriti punktid 3, 4 ja 5 \ud83d\ude00 Va\u0308lja arvatud see nimekirja lo\u0303pus olev ta\u0308iendus pesemata no\u0303ude ja ma\u0308a\u0308rdunud pliidi kohta \ud83d\ude00 Ma olen lisaks veel koristamisfriik"}, {"text_idx": "#000017", "text": "Jah, usun, et pole probleemi \ud83d\ude42"}, {"text_idx": "#000020", "text": "Tere tulemast Kaju Ko\u0308o\u0308ki!Mina olen Olga ja see blogi on minu toidukatsetuste ja retseptide virtuaalne kodu, kus toitu serveeritakse kergelt iroonilise ellusuhtumisega."}, {"text_idx": "#000021", "text": "Mina olen Olga ja see blogi on minu toidukatsetuste ja retseptide virtuaalne kodu, kus toitu serveeritakse kergelt iroonilise ellusuhtumisega."}, {"text_idx": "#000026", "text": "Ro\u0308stitud lillkapsa ja la\u0308a\u0308tse supp"}]